ചരിത്ര നേട്ടവുമായി റൊണാള്ഡോ രാജ്യാന്തര ഗോള് നേട്ടത്തില് ലോകറിക്കാര്ഡ് ലണ്ടന്: രാജ്യാന്തര ഫുട്ബോളില് ഏറ്റവും കൂടുതല് ഗോള് നേടുന്ന താരമായി ക്രിസ്റ്റ്യാനോ റൊണാള്ഡോ. 180 മത്സരങ്ങളില് നിന്നായി 111 ഗോളുകളാണ് റൊണാള്ഡോ പോര്ച്ചുഗലിനായി നേടിയത്. ഇതോടെ ഇറാന് ഇതിഹാസ താരം അലി ദേയിയുടെ 109 ഗോള് എന്ന റെക്കോര്ഡ് റൊണാള്ഡോ മറികടക്കുകയും ചെയ്തു. ലോകകപ്പ് യോഗ്യതാ മത്സരത്തില് അയര്ലന്ഡിനെതിരെയായിരുന്നു ക്രിസ്റ്റ്യാനോയുടെ ചരിത്ര നേട്ടം. ചാമ്ബ്യന്സ് ലീഗ് ഫുട്ബോളില് ഏറ്റവും കൂടുതല് ഗോളുകള് 134 നേടിയ താരവും യുവേഫ ചാമ്ബ്യന്സ് ലീഗിലെ ഒരു സീസണില് ഏറ്റവും കൂടുതല് ഗോളുകള് 17 തേടിയ താരവും യുവേഫ യൂറോപ്യന് ഫുട്ബോള് ചാമ്ബ്യന്ഷിപ്പുകളില് യോഗ്യതാ മത്സരങ്ങള് ഉള്പ്പെടെ ഏറ്റവും കൂടുതല് ഗോളുകള് 23 നേടിയ താരവും ക്രിസ്റ്റിയാനോ റൊണാള്ഡോയാണ്. ലോകകപ്പ് യോഗ്യതാ മത്സരങ്ങളിലായി 33 ഗോളുകളാണ് പോര്ച്ചുഗലിനായി റൊണാള്ഡോ നേടിയത്. 31 ഗോളുകള് യൂറോപ്യന് ചാമ്ബ്യന്ഷിപ്പ് ക്വാളിഫയറിലൂടെയാണ് നേടിയത്. 19 ഗോളുകള് നേടിയത് അന്താരാഷ്ട്ര സൗഹൃദ മത്സരങ്ങളിലൂടെ, 14 ഗോളുകള് യൂറോ കപ്പിലൂടെ, 7 ഗോളുകള് ലോകകപ്പിലൂടെ, 4 ഗോളുകള് യുവേഫ നാഷണല് ലീഗ്, 2 ഗോളുകള് കോണ്ഫെഡറേഷന് കപ്പില് എന്നിങ്ങനെയാണ് റൊണാള്ഡോ നേടിയ ഗോളുകള്.